Michael Puntervold

Michael Puntervold (født 4. september 1879 i Grimstad, død 4. august 1937)Side 89. Per Egeberg Sogstad: Ungdoms fanevakt, AUF, Oslo 1951 var en norsk jurist og politiker, hjemmehørende i Arbeiderpartiet og Norges Socialdemokratiske Arbeiderparti.
Liv og virke
Han gikk ut middelskolen i Horten i 1895, og tok eksamen artium ved Katedralskolen i Kristiania i 1898. Etter endt militærtjeneste som premierløytnant underviste han en par år ved middelskolen i Horten før han dro nordover.

Fra 1903 arbeidet Puntervold som bestyrer for Narvik middelskole.  Han var formann i Narvik arbeiderparti og en kort periode redaktør for partiets avis i byen, Fremover. Fra 1904 til 1910 var han journalist i Social-Demokraten i Kristiania.Puntervold, Michael, Arbeidernes Leksikon, bind V, Oslo 1935

I 1906 ble han også ferdig utdannet jurist, og begynte å arbeide som sakfører i hovedstaden. Fra 1914 var han høyesterettsadvokat. 

Han ble tidlig engasjert i arbeiderbevegelsen som taler og journalist, og var på begynnelsen av 1900-tallet en av dem ungdommen støttet seg på da Norges Socialdemokratiske Ungdomsforbund ble bygd opp. Senere ble han en av profilene på høyrefløyen i Arbeiderpartiet, og sentral blant dem som i 1921 brøt med AP og dannet det nye NSA. Der var han de første årene et fremtredende medlem.

Ved partisamlingen i 1927 fulgte han NSA tilbake inn i Arbeiderpartiet, men ble gradvis mindre aktiv i politikken. 

Han var bror av teologen Ole Puntervold.

 Bibliografi 





 Referanser 

Kategori:Ap-politikere
Kategori:Politikere fra Norges Socialdemokratiske Arbeiderparti
Kategori:Journalister i Dagsavisen eller forløpere
Kategori:Norske jurister
Kategori:Personer fra Grimstad kommune